เริ่มต้น เลือกคอร์สต่างๆ เสิร์ฟอาหารเป็นคอร์ส
อาหารมื้อค่ำที่ประกอบไปด้วยหลายๆ คอร์สจะใช้เวลาในการเตรียมมาก ถ้าคุณวางแผนล่วงหน้า คุณก็จะมีเวลาเตรียมอาหารแต่ละคอร์สอย่างเหลือเฟือ เวลาวางแผนเมนูอาหาร ให้เลือก 1 หรือ 2 เมนูที่ต้องทำสด และทำเมนูอื่นไว้ล่วงหน้า  ซุป ซอสพาสต้า น้ำเกรวี และขนมปังสามารถทำเตรียมเก็บไว้ได้ล่วงหน้า 1 วันก่อนเสิร์ฟ เลือกเมนูอาหารที่ใช้อุปกรณ์ครัวต่างกัน เช่น ถ้าเมนูที่คุณเลือกทั้งหมดต้องอบในเตาอบ คุณก็อาจจะไม่มีเวลาเตรียมทุกอย่างได้ทัน วิธีนี้จะทำให้คุณมีเวลาเตรียมอาหารโดยไม่รู้สึกลนเมื่อแขกเริ่มมาถึง วิธีการจัดโต๊ะจะขึ้นอยู่กับว่าคุณวางแผนจะเสิร์ฟอาหารกี่คอร์ส เช่น:  วางผ้ารองจานและจานรองจานอาหารไว้ที่เก้าอี้ทุกตัว โดยจานรองจานอาหารจะอยู่ที่เดิมจนกว่าจะเสิร์ฟคอร์สของหวาน วางช้อนส้อมสำหรับของหวานในแนวนอนเหนือจานรองจานอาหาร เรียงช้อนส้อมตามลำดับการใช้งาน ช้อนส้อมที่ใช้ก่อนจะอยู่นอกสุด และช้อนส้อมที่ใช้ทีหลังสุดจะอยู่ข้างจาน แก้วน้ำและแก้วไวน์จะอยู่ใกล้กับมุมบนขวามือของผ้ารองจาน จานของหวานและแก้วกาแฟมักจะนำมาวางที่โต๊ะหลังจากที่เสิร์ฟคอร์สอื่นๆ เสร็จแล้ว อาหารที่รับประทานแบบเย็นๆ เช่น สลัดและกัซปาโชสามารถนำแรปพลาสติกมาคลุมไว้และเก็บไว้ในตู้เย็นได้ ส่วนอาหารที่ต้องรับประทานร้อนๆ ก็สามารถห่อด้วยฟอยล์และวางไว้ในเตาอบเพื่อให้คงความร้อนไว้ได้ แต่อย่าลืมตั้งเตาไว้ที่อุณหภูมิที่ต่ำที่สุด  เตาอบส่วนใหญ่มีโหมด “อุ่น” โหมดนี้จะทำให้อาหารร้อนโดยไม่ทำให้ไหม้ การจ้างบริการด้านอาหารมาเสิร์ฟอาหารแบบเต็มมื้ออาจจะมีค่าใช้จ่ายสูง แต่ถ้าคุณจ้างคนอื่นมาทำอาหาร ทำความสะอาด และเสิร์ฟอาหาร คุณก็จะสามารถออกไปสนุกสนานยามค่ำคืนกับแขกเหรื่อได้แทนที่จะต้องมาหน้าดำคร่ำเคร่งในครัว ถ้าคุณไม่สามารถจ้างบริการด้านอาหารแบบเต็มรูปแบบได้ ให้ถามบริษัทบริการด้านอาหารในท้องถิ่นว่าเขามีแพ็กเกจบริการเสิร์ฟอย่างเดียวไหม คุณจะได้เป็นคนทำอาหารแต่ก็จะมีบริกรมาที่บ้านคุณและเป็นคนเสิร์ฟอาหารให้ มื้ออาหารแบบฟูลคอร์สมีตั้งแต่ 3 ไปจนถึง 20 คอร์ส แต่เจ้าภาพสมัยใหม่ส่วนใหญ่นิยมจำกัดอยู่ที่ไม่เกิน 6 คอร์ส ถ้าคุณเสิร์ฟหลายคอร์สเกินไป คุณก็อาจจะไม่มีเวลามากพอที่จะเตรียมทุกอย่างได้ทันท่วงทีหรือมีเวลาพูดคุยกับแขกเหรื่อ อย่าลืมว่าแต่ละคอร์สต้องใช้จานหรือชามและช้อนส้อมสำหรับคอร์สนั้นๆ คุณต้องมีภาชนะและช้อนส้อมสำหรับเสิร์ฟแต่ละคอร์สอย่างเพียงพอ   มื้ออาหารแบบ 3 คอร์สมักจะประกอบไปด้วยอาหารเรียกน้ำย่อย อาหารจานหลัก และของหวาน มื้ออาหารแบบ 4 คอร์สอาจจะมีซุป อาหารเรียกน้ำย่อย อาหารจานหลัก และของหวาน มื้ออาหารแบบ 5 คอร์สอาจจะมีซุป อาหารเรียกน้ำย่อย สลัด อาหารจานหลัก และของหวาน มื้ออาหารแบบ 6 คอร์สมักจะมีอามูส บุช ซุป อาหารเรียกน้ำย่อย สลัด อาหารจานหลัก และของหวาน มื้ออาหารแบบ 7 คอร์สมักจะมีอามูส บุช ซุป อาหารเรียกน้ำย่อย สลัด อาหารจานหลัก ของหวาน และขนมหวานชิ้นเล็กๆ กับกาแฟหรือชา คอร์สนี้มักจะเสิร์ฟก่อนซุปหรืออาหารเรียกน้ำย่อย และมักจะเสิร์ฟในจานอาหารเรียกน้ำย่อยใบเล็กๆ อาหารจานนี้ประกอบไปด้วยของคาวชิ้นเล็กๆ 1 หรือ 2 คำที่จะเป็นตัวบอกใบ้รสชาติที่กำลังจะมาถึง อามูส บุชที่นิยมเสิร์ฟกันได้แก่:  ไข่ปีศาจเนื้อครีม สเปรดครีมชีสผสมสมุนไพรทาลงบนแผ่นขนมปังครอสตินีปิ้ง พีชอบหั่นเป็นชิ้นบางๆ วางชีสบรีเนื้อครีมที่หั่นเป็นเสี้ยวเล็กๆ คอร์สนี้มักจะเสิร์ฟก่อนอาหารเรียกน้ำย่อยหรือแทนที่อาหารเรียกน้ำย่อย อาหารจานนี้จะเสิร์ฟในถ้วยซุปถ้วยเล็กๆ และใช้คู่กับช้อนซุปกลมๆ ซุปที่คุณเลือกเสิร์ฟอาจจะต่างกันไปตามฤดูกาล เช่น :  ในฤดูร้อนคุณอาจเสิร์ฟซุปกัซปาโชเย็นๆ ในฤดูหนาวคุณอาจเสิร์ฟซุปครีมล็อบสเตอร์ร้อนๆ คอร์สนี้หลายพื้นที่ในยุโรปจะถือว่าเป็นอาหารจานหลักเพราะถือว่าเป็นการเริ่มเสิร์ฟอาหารจานหลักในมื้อนั้นๆ แล้ว อาหารจานนี้มักจะเสิร์ฟลงบนจานอาหารเรียกน้ำย่อยใบเล็กๆ และประกอบด้วยเนื้อสัตว์ชิ้นเล็กๆ ผักปรุงรส แป้ง และซอสเช่น:  เสิร์ฟราวีโอลีทอด 2-3 ชิ้นคู่กับซอสมารินารา อบเห็ดแชมปิญองยัดไส้ด้วยเกล็ดขนมปังและเครื่องปรุง เสิร์ฟทอดมันปูชิ้นเล็กๆ 2-3 ชิ้นคู่กับซอสทาร์ทาร์ ในบางพื้นที่ของยุโรป คอร์สสลัดจะเสิร์ฟหลังจากอาหารจานหลัก แต่ปัจจุบันก็นิยมเสิร์ฟสลัดก่อนมากขึ้นเรื่อยๆ คอร์สสลัดมักจะประกอบด้วยผักตามฤดูกาลกับน้ำสลัดรสชาติเข้มข้น สลัดที่นิยมนำมาเสิร์ฟได้แก่:  สลัดการ์เดนสดๆ แบบเรียบง่าย ประกอบด้วยผักกาดหอม มะเขือเทศ หอมหัวใหญ่ และน้ำสลัดใสรสเปรี้ยว สลัดกรีกรสเปรี้ยว ประกอบด้วยมะกอก ผักกาดหอม หอมแขก และเฟต้าชีส เสิร์ฟส้มตำไทยรสเปรี้ยวอมหวาน อาหารจานหลักจะเสิร์ฟลงบนจานสำหรับใส่อาหาร คอร์สนี้มักจะประกอบด้วยโปรตีนที่ผ่านการอบด้วยความร้อนต่ำ ทอด หรืออบด้วยความร้อนสูง พร้อมผักตามฤดูกาลและขนมปังเป็นเครื่องเคียง ถ้าคุณเสิร์ฟขนมปัง อย่าลืมเตรียมจานใส่ขนมปังและมีดปาดเนยไว้ตรงมุมบนซ้ายมือของผ้ารองจานด้วย อาหารจานหลักได้แก่:  พาสต้าจานใหญ่โปะด้วยไก่ ปลา หรือเนื้อลูกวัวทอด  เนื้อสัตว์อบหั่นชิ้นหนา เสิร์ฟคู่กับมันฝรั่ง แคร์รอต และหอมหัวใหญ่  เนื้อสันในหมูย่างหั่นเป็นชิ้นกลมหนา เสิร์ฟคู่กับผักปวยเล้งผัดครีมเป็นเครื่องเคียง คอร์สของหวานจะเสิร์ฟลงบนจานอาหารเรียกน้ำย่อยใบเล็กๆ คู่กับช้อนหรือส้อมสำหรับรับประทานของหวานโดยเฉพาะ คอร์สนี้มักประกอบด้วยเค้ก พาย หรือของหวานอื่นๆ 1 ชิ้นพร้อมกับไวน์หวาน 1 แก้ว แต่บางคนก็นิยมเสิร์ฟชีสกับแครกเกอร์แทนของหวาน เช่น:  ทำชีสบอร์ดที่ประกอบไปด้วยชีสแบบนุ่มและแบบแข็งหลากหลายชนิด เช่น ชีสบรี ชีสเกาดา และบลูชีส เสิร์ฟชีสบอร์ดพร้อมแครกเกอร์กรอบร้อนๆ   เค้กช็อกโกแลตเวลเว็ตชิ้นเล็กๆ คู่กับสวีตพอร์ทไวน์ 1 แก้ว เสิร์ฟเลมอนบาร์รสหวานอมเปรี้ยวคู่กับไวน์ขาวรสไม่หวาน คอร์สนี้จะเป็นการเสิร์ฟขนมหวานชิ้นเล็กๆ พอดีคำคู่กับชาหรือกาแฟ และเป็นสัญญาณที่บ่งบอกว่าจบมื้ออาหารแล้ว ขนมหวานชิ้นเล็กๆ ที่นิยมเสิร์ฟก็เช่น:  เค้กสี่เหลี่ยมชิ้นเล็กๆ ตกแต่งสวยงามที่เรียกว่าเปอติฟูร์ คุกกี้เนยแมเดลีนชิ้นเล็กๆ  มาการองขนาดพอดีคำ เมื่อแขกทุกคนรับประทานเสร็จแล้ว ให้เก็บจานที่ใช้แล้วออกจากโต๊ะ เหลือไว้แค่จานรองจานอาหารกับช้อนส้อมที่ยังไม่ได้ใช้ จากนั้นเสิร์ฟคอร์สถัดไปทันทีโดยการวางจานอาหารที่เตรียมไว้ลงบนจานรองจานอาหาร  วางแผนเวลาเตรียมอาหารในครัวระหว่างคอร์สต่างๆ ไว้เล็กน้อยเพื่อจัดเรียงอาหารลงจาน จานรองจานอาหารจะอยู่บนโต๊ะอาหารจนกว่าจะเสิร์ฟของหวาน เวลาที่เสิร์ฟอาหารแบบฟูลคอร์ส เจ้าภาพส่วนใหญ่จะวางแก้วน้ำและแก้วไวน์ไว้ให้ แต่ถ้ายังมีพื้นที่เหลืออยู่ คุณก็อาจจะเสิร์ฟเครื่องดื่มเหมือนการรับประทานอาหารกันในครอบครัวด้วยการวางเหยือกน้ำและขวดไวน์ไว้บนโต๊ะให้แขกบริการตัวเอง วิธีนี้จะช่วยประหยัดเวลาและทำให้คุณได้ผ่อนคลายระหว่างอาหารแต่ละคอร์ส  ถ้าคุณไม่อยากวางเหยือกหรือขวดไวน์ไว้บนโต๊ะ คุณจะต้องเติมแก้วของแขกเอง ถ้าคุณจ้างพนักงานเสิร์ฟ พวกเขาก็จะเป็นคนเติมแก้วน้ำแขกให้คุณ พอคอร์สของหวานพร้อมแล้ว ให้เก็บจานขนมปัง จานอาหารจานหลัก ช้อนส้อม และจานรองจานอาหารออกไปให้หมด เหลือแต่ช้อนส้อมสำหรับรับประทานของหวานไว้ตรงด้านบนของผ้ารองจานบนโต๊ะ วิธีนี้จะทำให้แขกของคุณมีพื้นที่ในการเหยียดแขนขณะรับประทานของหวานและย่อยอาหาร นอกจากนี้บางคนก็อาจจะเสิร์ฟไวน์หวาน พอร์ตไวน์ บรั่นดี หรือสก็อตช์ในคอร์สนี้
วางแผนเมนูอาหารล่วงหน้า. จัดโต๊ะก่อนเริ่มทำอาหาร. รักษาอุณหภูมิของอาหารที่เตรียมไว้ให้ถูกต้อง. จ้างคนมาช่วย. ตัดสินใจว่าคุณจะเสิร์ฟอาหารกี่คอร์ส. เสิร์ฟอามูส บุช. เสิร์ฟคอร์สซุป. เสิร์ฟอาหารเรียกน้ำย่อย. เสิร์ฟคอร์สลัด. เสิร์ฟอาหารจานหลัก. เสิร์ฟของหวาน. ขนมหวานชิ้นเล็กๆ. เก็บจานก่อนหน้าก่อนเสิร์ฟจานใหม่. คิดว่าจะเสิร์ฟเครื่องดื่มอย่างไร. เก็บจานออกให้หมดก่อนเสิร์ฟของหวาน.
https://www.wikihow.com/Serve-a-Full-Course-Meal https://www.wikihow.com/Serve-a-Full-Course-Meal https://www.wikihow.com/Serve-a-Full-Course-Meal
Getting Started Choosing the Courses Serving the Courses